قافیه
قافیه دعربي ژبي ګړه ده چي څټ یا دیوشي وروسته ته ویل کیږي . دقافیې ویی لغت ته په پښتو کي شاګونی یا وروستی وایي، اوپه اصطلاح کي دشعر هغه توري حروف دي چي دبیتونو په پای کي راځي . ډیری وختونه، دا ډول شاګونی په شعوري توګه د شعرونو یا سندرو په بیتونو کي دکرښو په وروستي موقعیت کي د میوزیک یا جمالیاتی اغېز لپاره کارول کیږي. په پراخه توګه، یو نظم کولای سي د دوو یا ډیرو کلمو پای ته نږدې د ورته غږونو نورو ډولونو ته هم اشاره وکړي. په پښتو ژبه کي دقافیې بېلګه درحمان بابا په دغه شعر کي لیدل کیږي چي وایي : چي نظر کړم په قسمت اوپه نصیب راته هیڅ شي خپل تلاش اوخپل ترتیب په دې بیت کي ب اوی اود ب خوځښت دی سره قافیه جوړوي .